באביב 2016,
קרב משפטי בין אפל ומחלקת החקירות הפדרלית
לכד את תשומת הלב של העולם.
אפל בנו תכונות אבטחה למוצרים הניידים שלהם
שמגינים על מידע במכשירים שלהם מפני כולם פרט לבעלים.
זה אומר שפושעים, האקרים וכן, אפילו ממשלות
נעולים בחוץ.
עבור הלקוחות של אפל, זה דבר נפלא.
אבל הממשלות לא כל כך שמחות.
אתם מבינים, אפל קיבלה החלטה מודעת
לצאת מעסקי המעקב.
אפל ניסתה לעשות את המעקבים קשים ככל האפשר
לממשלות וכל שחקן אחר.
יש באמת שתי מערכות הפעלה לסלולרים חכמים
בשוק הסלולרים הגלובלי:
iOS ואנדרואיד.
iOS מיוצרת עלי ידי אפל. אנדרואיד מיוצרת על ידי גוגל.
אפל השקיעה הרבה זמן וכסף
כדי להבטיח שהמוצרים שלה מאובטחים ככל האפשר.
אפל מצפינה את כל המידע שנאגר על האייפון כברירת מחדל,
והודעות טקסטואליות מלקוח אפל אחד לשני
מוצפנות כברירת מחדל
בלי שהמשתמש צריך לפעול בכלל.
מה שזה אומר זה,
שאם המשטרה מחרימה אייפון ויש לו ססמה,
יהיה להם קשה מאוד לקבל ממנו כל מידע,
אם הם יצליחו בכלל.
בניגוד לזה, האבטחה של אנדרואיד פשוט לא כל כך טובה.
טלפונים עם אנדרואיד, או לפחות רוב הטלפונים עם אנדרואיד
שנמכרו לצרכנים,
לא מצפינים מידע שנאגר על המכשירים כברירת מחדל,
ואפליקציית שליחת ההודעות המובנה באנדרואיד לא משתמשת בהצפנה.
אז אם המשטרה מחרימה טלפון עם אנדרואיד,
הסיכויים הם, שהם יהיו מסוגלים להוציא את כל המידע שהם רוצים
מהמכשיר הזה.
שני סלולריים חכמים
משתי החברות הגדולות ביותר בעולם;
אחד שמגן על מידע כברירת מחדל,
ואחד שלא.
אפל מוכרת מוצרי יוקרה.
היא שולטת על החלק העליון של השווקים.
ונצפה שליצרנים של מוצרי יוקרה יהיו מוצרים
שכוללים יותר תכונות.
אבל לא כולם יכולים להרשות לעצמם אייפון.
שם אנדרואיד באמת, באמת שולט:
בחלק המרכזי והנמוך של השוק,
סלולרים חכמים למיליארד וחצי אנשים
שלא יכולים או לא יוציאו
600 דולר על טלפון.
אבל השליטה של אנדרואיד הובילה למה שאני קורא
"קו החלוקה הדיגיטלי."
שזה אומר, יש פער גדל והולך
בין הפרטיות והאבטחה של העשירים,
שיכולים להרשות לעצמם מכשירים שמאבטחים את המידע שלהם כברירת מחדל,
לבין העניים,
שהמכשירים שלהם עושים מעט מאוד כדי להגן עליהם כברירת מחדל.
אז, חשבו על לקוח אפל הממוצע:
בנקאי, עורך דין, רופא, פוליטיקאי.
לאנשים האלה יש עכשיו יותר ויותר טלפונים חכמים בכיסים שלהם
שמצפינים את השיחות שלהם, את ההודעות שלהם,
כל המידע על המכשיר,
בלי שהם באמת יעשו משהו כדי לאבטח את המידע שלהם.
בניגוד להם, העניים והאנשים הכי פגיעים בחברה
משתמשים במכשירים שמשאירים אותם לגמרי פגיעים למעקב.
בארצות הברית בה אני גר,
יש סיכוי גבוה יותר שאפרו אמריקאים יהיו חשדנים
או שישרטטו פרופיל שלהם,
ויש סיכוי גבוה יותר שהמדינה תעקוב אחריהם.
אבל לאפרו אמריקאים גם יש סיכוי גבוה יותר
להשתמש במכשירי אנדרואיד שלא עושים דבר
כדי להגן עליהם מהמעקב הזה.
זו בעיה.
אנחנו חייבים לזכור שמעקב הוא כלי.
זה כלי בשימוש על ידי אלה שבעמדות כוח
נגד אלה שאין להם כוח.
ובעוד אני חושב שזה לגמרי מעולה
שחברות כמו אפל שמקלות על אנשים להצפין,
אם האנשים היחידים שיכולים להגן על עצמם
ממבטו החודר של הממשל
הם העשירים והחזקים,
זו בעיה.
וזו לא רק בעיה של פרטיות או אבטחת סייבר.
זה בעיה של זכויות אזרח.
אז המחסור באבטחה בסיסית באנדרואיד
אינו רק בעיה למשתמשים העניים והפגיעים
שתלויים במכשירים האלה.
זו למעשה בעיה לדמוקרטיה שלנו.
אני אסביר למה אני מתכוון.
תנועות חברתיות מודרניות מסתמכות על טכנולוגיה --
החל מחיי השחורים משנים, דרך האביב הערבי, ועד לכבשו את וול סטריט.
המארגנים של התנועות האלו והחברים בתנועות
מתקשרים ומתאמים יותר ויותר בעזרת סלולרים חכמים.
וכך, באופן טבעי ממשלות שמרגישות מאוימות על ידי התנועות האלו
יתכוונו גם הן על המארגנים והסמרטפונים שלהם.
עכשיו, זה די אפשרי
שלמרטין לותר קינג העתידי או מנדלה או גנדי
יהיה אייפון ויהיו מוגנים ממעקב ממשלתי.
אבל הסיכויים הם,
שכנראה יהיה להם בכיס מכשיר אנדרואיד זול, של20$.
וכך אם לא נעשה כלום כדי לטפל בפער האבטחתי הדיגיטלי,
אם לא נעשה שום דבר כדי להבטיח שכולם בחברה שלנו
יקבלו את אותן הטבות של הצפנה
ויהיו מסוגלים במידה שווה להגן על עצמם ממעקב על ידי המדינה,
לא רק העניים והפגיעים יהיו חשופים למעקב,
אלא התנועות החברתיות העתידיות עלולות להימחץ
לפני שהן יגיעו לפוטנציאל המלא שלהן.
תודה לכם.
(מחיאות כפיים)
הלן וולטרס: כריס, תודה רבה לך.
יש לי שאלה אליך.
ראינו לאחרונה בעיתונות
שמארק צוקרברג מפייסבוק מכסה את המצלמה שלו
ועושה משהו עם מיקרופון האוזניות שלו.
אז רציתי לשאול אותך שאלה אישית, שהיא:
אתה עושה את זה?
ומטעם כולם פה, בעיקר אני,
האם אנחנו צריכים לעשות את זה?
האם עלינו לכסות את הדברים האלה?
כריסטופר סוגהויאן: לשים מדבקה -- למעשה אני מעדיף פלסטרים,
בגלל שאתם יכולים להסיר אותם ולהחזיר אותם
כשאתם רוצים לעשות שיחות סקייפ.
לשים מדבקה על מצלמת הרשת שלכם
זה כנראה הדבר הטוב ביותר שאתם יכולים לעשות למען הפרטיות שלכם
במונחים של עלות מול תועלת.
באמת יש רוגלה, תוכנות זדוניות שם בחוץ
שיכולות להשתלט על מצלמת הרשת שלכם,
אפילו בלי שהאור נדלק.
זה נמצא בשימוש על ידי פושעים. זה נמצא בשימוש על ידי מטרידנים.
אתם יכולי לקנות ב 19.99$ תוכנת "עקוב אחרי החברה שלך לשעבר" ברשת.
זה באמת מפחיד.
ואז, כמובן, היא בשימוש על ידי הממשל.
וכמובן שיש חלק של אלימות מינית לזה,
שזה שסוג כזה של מעקב יכול להיות בשימוש הכי אפקטיבי
נגד נשים ואנשים אחרים שעלולים לעבור שיימינג בחברה שלנו.
אפילו אם אתם חושבים שאין לכם משהו להסתיר,
לפחות, אם יש לכם ילדים, בני עשרה בחייכם,
דאגו לשים מדבקה על המצלמה שלהם כדי להגן עליהם.
ה.ו: וואו, תודה רבה לך. כ.ס: תודה לך.
ה.ו: תודה כריס.
(מחיאות כפיים)